विन्सेंट वैन गो
विन्सेंट विलेम वैन गो (डच: Vincent Willem van Gogh, ३० मार्च १८५३ – २९ जुलाई १८९०) नीदरलैण्ड के अत्यंत प्रतिभावान चित्रकार थे जिनकी पर-प्रभाववादी चित्रकारी ने २०वीं शताब्दी की आधुनिक कला पर अमिट छाप छोड़ी है। इनके चित्र विशद रंगों और संवेदनाओं से भरे हैं। जीवनभर इन्हें कोई सम्मान नहीं मिला, बल्कि मानसिक रोगों से लड़ते रहे, अपना कान तक काट डाला और अंततः ३७ वर्ष की आयु में गोली मार कर आत्महत्या कर ली।
कारमेन अमाया
1936 में अमाया वायादोलिद में अपनी कला का प्रदर्शन कर रही थीं जब स्पेनी गृहयुद्ध शुरू हो गया। उस समय इनका ज्यादातर परिवार मैड्रिड में ही था परन्तु ये नाव द्वारा अपने पिता और भाई पाको के साथ पुर्तगाल भागने में कामयाब रहीं। इसके कुछ समय पश्चात इन्हें एक महीने तक अर्जेण्टीना की राजधानी ब्यूनस आयर्स में काम करने का मौका मिला। मैड्रिड में हालत बहुत ख़राब हो चुकी थी, सैंकड़ो लोग मारे जा चुके थे। इस प्रकार की स्थिति इनका पूरा परिवार भी इनके साथ अर्जेण्टीना गया। वहाँ इनको इतना सराहना मिली कि स्थानीय प्रशासन ने एक रंगमंच का नाम इनके नाम पर रखा। इसके 11 वर्षो तक इन्होंने दक्षिण अमेरिका के विभिन्न देशो, जैसे उरुग्वे, ब्राज़ील, चिली, कोलम्बिया और वेनेज़ुएला में अपनी कला की प्रदर्शनी की।